  Руслан Нуриахметов Майя Бывальцева 24-тӥ толшоре Удмуртие быдэ вуымтэослы коронавируслэсь «Гам-Ковид-Вак-М» («Спутник М») вакциналэн нырысетӥ партиез вуиз. Оглом 960 сюрс доза вайизы. Со сярысь элькунысь тазалыкез утёнъя министерстволэн пресс-службаез ивортӥз. Вакцина 12-17 аресъем быдэ вуымтэослы чакламын. Арня пумозь сое нылпи эмъяськонниосъя люкылозы. « Удмуртиын улӥсьёс эмъяськонниосын юаяллясько ни, вань-а быдэ вуымтэослы вакциназы. Та категория понна вакцинаци ас мылкыд каремъя, куремъя мыноз – анай-атайёс яке пиналлэн нимлыко чакласьёсыз куриськон гожтыны, озьы ик соглаш луэмзы сярысь кагаз гожтыны кулэ. Пиналлы 15 арес тыремемын ни ке, со соглаш луонэз ачиз кинюртыны кулэ » Наталья Ермолаева, Удмуртиысь тазалыкез утёнъя министерствоысь валтӥсь ӧнерчи-педиатр Быдэ вуымтэлы прививка пуктыны улон интыя нылпи поликлиникаын, регистратура пыр гожтӥськыса, луэ. Вакцинаци азьын пиналэз педиатр одно ик эскероз. Тегъёс: Удмуртия коронавирус пиналъёс вакцина Ижкар  